આનું કારણ કાઉન્ટિંગ સિસ્ટમમાં કરવામાં આવેલો ફેરફાર છે. લોકસભાની એક સીટના મતવિસ્તાર અંતર્ગતના તમામ છ વિધાનસભા મતવિસ્તારોની અલગ-અલગ ગણતરીમાં એક વિધાનસભા મતવિસ્તારના એક રાઉન્ડની ગણતરી થઈ ગયા બાદ તરત જ બીજા રાઉન્ડની ગણતરી શરૂ થઈ જતી હતી એનાથી વિપરીત હવે લોકસભાની એક સીટ અંતર્ગતના તમામ વિધાનસભા મતવિસ્તારની મતગણતરી એકસાથે તો થશે જ, પરંતુ દરેક વિધાનસભા વિસ્તારની ગણતરીનો એક રાઉન્ડ પૂરો થયા બાદ જ બીજા રાઉન્ડની ગણતરી હાથ ધરવામાં આવશે. પ્રથમ રાઉન્ડની ગણતરી થઈ ગયા બાદ એ સીટના તમામ વિધાનસભા વિસ્તારના આંકડા કમ્પ્યુટરમાં એન્ટર કરવામાં આવશે અને રિટર્નિંગ ઑફિસર પહેલા રાઉન્ડનું પરિણામ જાહેર કરશે એ પછી જ કાઉન્ટિંગ એજન્ટો એ સીટના બીજા રાઉન્ડ માટે વોટિંગ મશીનો લાવી શકશે અને તમામ વિધાનસભા વિસ્તારના સેકન્ડ રાઉન્ડની ગણતરી શરૂ થશે.